cyanic-selkie/wikianc huggingface dataset:
Darth Maul
Handling
Darth Maul vendte tilbake i tv-serien Star Wars: The Clone Wars og i tv-serien Star Wars Rebels, der han blir spilt av Sam Witwer. Han er også med i filmen Solo, hvor han har bygd opp et imperium og kaller seg Crimson Dawn. Han opptrer bare i en kort episode i denne filmen, og bare som et hologram.
Husar
Uniformer
Husartroppene i europeiske arméer fikk etter hvert en karakteristisk, rikt dekorert uniform som var påvirket av tradisjonelle ungarske klesplagg og slaviske folkedrakter, blant annet ridestøvler, pelsluer og ikke minst jakker og frakker med snorer og hemper istedenfor knapper. Tradisjonelle husaruniformer brukes i dag bare som historiske paradedrakter. De består av dolman, en kort trøye overdådig besatt med snorer i tette rader og pelskanter, båret sammen med pelisse, en tilsvarende skulderjakke som henger løs. En enklere jakkevariant kalles attila. Typisk husarlue er en høy pelslue, kalpak (på tysk Kalpak, engelsk busby og fransk kolback), eller sylinderformet hatt, schackellue (på tysk også Flügelmütze), begge gjerne med flagrende luespiss av tekstil. Andre uniformsluer, for eksempel napoleonskrigenes typiske shakoer, brukes også. Uniformen består ellers av trange, ungarske bukser pyntet med snorbesetninger, spesielle husarstøvler med dusk og brede husarskjerf om livet (knute- eller snorbelte).
Darth Maul
Fan-filmer
Darth Maul har også vært med i en rekke fanfilmer, deriblant kortfilmen Contract of Evil, hvor han dreper de to Sith-ridderne Darth Anarchis og Darth Wroth.
Husar
Argentina
Regimiento de Húsares del Rey ble etablert i 1806 for å forsvare Buenos Aires mot de britiske angrep 1806-1807. Etter revolusjonen i 1810 ble regimentet kalt Regimiento Húsares de Pueyrredón etter grunnleggeren og første sjef Juan Martín de Pueyrredón. I dag har disse utviklet seg til RCT No 10 Húsares de Pueyrredón som bruker uniformene fra revolusjonstida i parader.
Darth Maul
Særtrekk ved figuren
Darth Maul kjempet i filmene med en tobladet (eller stavformet) lyssabel noe som skiller han ganske mye fra alle andre sither og jedier i filmene. Bevegelsene hans er mye mer akrobatiske enn bevegelsene til andre jedier og sither, og han bruker også mindre kraft enn dem. Han er lett gjenkjennelig på sine ansiktstatoveringer, gule øyne og horn i pannen og skallen. Utseendet, den stavformede lyssabelen og de akrobatiske bevegelsene har gjort Darth Maul til en av de mest populære figurene i Star Wars blant fans.
Husar
Chile
I uavhengighetskrigen fantes den patriotiske eliteenheten Húsares de la Muerte («Dødens husarer») under ledelse av Manuel Rodríguez. I denne tradisjonen står i dag Regimiento de Caballería Blindada N°3 „Húsares“.
Nederland
Panserenheter innsatt av Leopard 2
Once in a Red Moon
Once in a Red Moon er et musikkalbum med Secret Garden, utgitt i desember 2001 av Universal Music. Albumet lå 18 uker på VG-lista og endte med andreplass som høyeste notering. Albumet er også den første utgivelsen av verdenshiten «You Raise Me Up». På albumet ble sangen sunget av den irske sangeren Brian Kennedy.
Flechette
En flechette er en pilformet ammunisjontype der flere kan være samlet i et stridshode som skytes ut ved missil, artillerigranat eller håndvåpen eller slippes i en bombe fra fly. Flechetter er så skarpe at de kan trenge igjennom hjelmer og skuddsikre vester.
Flechetter ble utviklet på begynnelsen av 1900-tallet og brukt av flere under første verdenskrig. De ble brukt av amerikanerne både i Koreakrigen og Vietnamkrigen. I Libanon ble norske FN-soldater i Norbatt beskutt av IDF med flechetter fra Merkava-stridsvogner i 1995. I Ukrainakrigen i 2022 ble flechetter brukt av Russlands væpnede styrker blant annet i Butsja-massakren. Der ble det funnet lik av sivile som var truffet av flechetter.
Finnetorp
Finnetorp er en eiendom der det har vært drevet svedjebruk, vanligvis av skogfinner. Av bygningsmasse kunne man finne et kombinert bolig- og røykhus og et stabbur, og den nærmeste del av selve svedjebruket. I dag finner man finnetorp på Finnskogen og ellers der man i Norge har hatt innslag av finnekulturen. Disse er enten brukt til vanlig jordbruk, eller gjengrodd. I den senere tid har finnetorp vært viktige i disse områders tilnærming til turistindustri.
Finnetorp er også navnet på et område ved Risinge, Växjö kommune i Sverige.
Larvik Museum
Larvik Museum er administrativ ramme for tre museumsenheter i Larvik kommune i Vestfold fylke. Larvik Museum – en avdeling av Vestfoldmuseene IKS – holder til i Verksgården i det nedlagte fabrikkanlegget til Treschow-Fritzøe på Langestrand i Larvik, men har også visningssted på Herregården og Sjøfartsmuseet. Siden høsten 2022 har Larvik Museums publikumstilbud i Verksgården vært stengt, da enheten flytter til Gamle Mesterfjellet skole i 2023.
Historikk
Larvik og Omegns Museumsforening ble stiftet i 1916 med formål å bevare og restaurere Herregården i («Den grevelige Residens») byen samt bygge opp byhistoriske samlinger. Herregården og Kirkestredet 5 (Sjøfartsmuseet) ble vedtaksfredet i 1923. Foreningen Larvik Sjøfartsmuseum ble stiftet i 1926, og drev Sjøfartsmuseet i Kirkestredet 5 fra 1962.
Larvik Museum ble etablert som kommunalt museum i 1995 med utgangspunkt i Herregården og Larvik Sjøfartsmuseum. I 2001 inngikk kommunen en langtids leieavtale med Treschow-Fritzøe AS om leie av bygningen Materialforvaltningen i Verksgården på Langestrand, hvor museet i dag har kontorer og utstillinger. I 2007 ble Colin Archer-skøyta «Jærbuen II» kjøpt hjem fra Tyskland. Den driftes av Larvik Museum i samarbeid med Foreningen Larvik Sjøfartsmuseum. Fra 1. juli 2009 har Larvik Museum vært en avdeling i Vestfoldmuseene IKS.
Verksgården
Verksgården eller ”Verkensgården” ble bygd i 1856 av daværende eier av Fritzøe jernverk og museet holder til i en bygning som tidligere var stall for verkets hester. Verksgården er muséets viktigste formidlingsarena med faste og midlertidige utstillinger, arrangementer, foredrag og familieaktiviteter. . I mai 2022 ble det vedtatt at Larvik Museum skulle flyttes fra Verksgården til Gamle Mesterfjellet skole, en fraflyttet skolebygning som står lengst nord i det historiske hageanlegget som var tilknyttet Herregården. Flyttingen er et ledd i museets satsning på forskning, kunnskapsutvikling og formidling av Larviks og Vestfolds grevskaps- og herregårdshistorie.
Larvik sjøfartsmuseum
Larvik sjøfartsmuseum åpnet i 2017 utstillingen Oppdagere og eventyrere, som handler om åtte larvikinger som bidro til å sette Larvik og Norge på kartet; Magnus Andersen, Thor Heyerdahl, Oscar Wisting, C.A. Larsen, Reidar Teigen, Odd Ekanger Olsen, Erling og Julie Tambs.
Sommeren 2019 åpner en utstilling som tar for seg krigsseilere og lokale hvalfangstrederier.
«Jærbuen II», museets Colin Archer-skøyte, er tegnet og bygget av Colin Archer, og ble sjøsatt fra Colin Archers slipp på Tollerodden i 1898. Skøyta ble innkjøpt i 2007 og ligger vanligvis ved Skottebrygga.
Herregården
Herregården ble bygget som residens for Ulrik Fredrik Gyldenløve, bygningen stod ferdig til hans tredje bryllup i 1677. Bygningen er Norges nest største barokke trebygning, og forvaltes som en del av Larvik Museum.
Den glemte byen
Visningssted: Verksgården
Den glemte byen er første trinn av en utstilling om Larviks historie fra 1550 - 1814. Første del, Mennesker og makt i Larvik 1671 - 1783, åpnet sommeren 2012, og de to neste delene vil åpne i 2013 og 2014.
Del 1:Mennesker og makt i Larvik 1671 - 1783:
Desiliter
Desiliter er en SI-enhet for måling av volum. Symbolet for desiliter er dl. En desiliter er en tidel av en liter, og navnet kommer av latin decimus (tidel) og gresk litron (i utgangspunktet en vektenhet, men brukt som grunnmål i SI-systemet).
Larvik Museum
Den glemte byen
I 1671 ble Laurvig grevskap opprettet for den danske adelsmannen og kongesønnen Ulrik Fredrik Gyldenløve. Larvik var et av to norske grevskap, det andre het Jarlsberg grevskap og ble opprettet for grev Peder Schumacher Griffenfeld i 1673. Opprettelsen av grevskapene gjorde at utviklingen i Vestfold på mange måter skilte seg fra resten av Norge. Grevskapene ble ledet av en greve og ikke en amtmann. I Larvik eide ikke bare greven jordegods og skog, han eide også selve byen og de viktigste bedriftene.
Desiliter
Anvendelse
Desiliter har tradisjonelt vært et mye brukt matlagingsmål i Skandinavia som måleenhet for volum, mens centiliter (cl) har vært mye brukt i en del i andre europeiske land. Milliliter (ml) brukes nå i økende grad i matoppskrifter internasjonalt, trolig for å unngå kommaforvirring ved konvertering mellom ulike SI-prefiks. Ved å bruke milliliter og liter, istedenfor desiliter og liter, blir også tallstørrelsene mellom de to enhetene større og dermed enklere å skille. En annen praktisk fordel er at 1 milliliter vann (for de aller fleste praktiske formål) kan antas å veie 1 gram, mens 1 cl vann veier 10 gram og 1 dl vann veier 100 gram.
Larvik Museum
Den glemte byen
Greven fikk stor makt over utviklingen i byen. Ved hjelp av sine privilegier kontrollerte han både jernverket, sagbrukene, handel og rettsvesen. Gyldenløve og hans etterkommere satte spor etter seg i byen, og var med på å gi den farge. Samtidig var deres nærvær med på å skape gnisninger med de andre som forsøkte å skape seg et liv.
Desiliter
Omregning
1 desiliter er lik:
Larvik Museum
Den glemte byen
Utstillingen heter Den glemte byen fordi historien om Larviks grevskapstid lenge ble nedvurdert og glemt. Foreningstiden mellom Danmark og Norge ble i mange år fremstilt som en mørk og undertrykkende periode, en firehundreårsnatt. I utstillingen har man forsøkt å bringe denne delen av historien frem i lyset.
Desiliter
Omregning
Motsatt:
Larvik Museum
Larvik i endring 1880-1915
Visningssted: Verksgården
Desiliter
Omregning
1 desiliter er, i forhold til andre, avledede enheter, lik:
Larvik Museum
Larvik i endring 1880-1915
Sommeren 2016 åpnet byutstillingen Larvik i endring 1880–1915. Utstillingen handler om en periode i Larviks historie der det skjedde enormt mye, både i Larvik og i resten av Norge og verden.
Fra å være en grønn idyll ble Larvik i disse årene fylt til bristepunktet av mennesker, handel, industri og et stadig bedre utbygd nett av offentlige tjenester og funksjoner. Menneskene levde tett på hverandre og tett på byen sin. I utstillingen trekkes noen paralleller til vår egen tid.
Desiliter
Referanser
Litre
Centiliter
Centiliter er en SI-enhet for måling av volum. Symbolet for centiliter er cl. En centiliter er en hundredel av en liter.
Centiliter brukes blant annet til måling av alkoholmengder, samt andre typer drikkevarer og matoppskrifter i mange europeiske land. Milliliter har gradvis tatt mer og mer over på disse områdene. 1 centilier vann kan (for de aller fleste praktiske formål) antas å veie 10 gram, mens 1 ml vann veier 1 gram.
1 centiliter er lik:
Og motsatt:
1 centiliter er, i forhold til andre, avledede enheter, lik:
Decilitr Decilitre
Ráisduottarháldi
Ráisduottarháldi (nordsamisk, kvensk: Raisin Haltii ) er et fjell på grensa mellom Nordreisa og Kåfjord kommuner i Troms og Finnmark fylke. En del av fjellet ligger også i Finland, men toppen ligger på norsk side en drøy kilometer fra riksrøys 304. Toppen er det høyeste punktet i Nordreisa kommune.
Riksrøys 303B som står en halv kilometer fra riksrøys 304, markerer Finlands høyeste punkt, på Háldičohkka.
Det samiske navnet betyr «Reisaviddas hellige fjell». Det kvenske navnet betyr omtrent det samme; ordet haltii kommer av haltia 'skytsånd; overnaturlig el. underjordisk vesen'.
Morten Nyhus
Morten Nyhus (født 15. mars 1957 i Tønsberg) er en norsk dramatiker og billedkunstner.
Den Røde Skolen
Den Røde Skolen er et skoletilbud i bydelen Gjerpen i Skien for elever i grunnskolealderen med autismespekterforstyrrelser. Skoletilbudet ble etablert skoleåret 1988/1989, og er en spesialavdeling underlagt Skien kommune, avdeling Oppvekst. Den Røde Skolen holdt de første årene til i den eldste bygningen på Gjerpen barneskole; det rødmalte skolebygget har gitt navn til skoletilbudet.
Morten Nyhus
Morten Nyhus er oppvokst på Eik utenfor Tønsberg. Fra 1981 til 2006 var han bosatt i Danmark. Han er utdannet barnehagelærer fra Høgskolen i Vestfold og har studert malerkunst ved Det Jyske Kunstakademi i Århus i Danmark. Høsten 1990 var han student ved Forfatterlinja i Bø ved Høgskolen i Telemark.
Den Røde Skolen
Etter hvert ble det behov for større plass til undervisningen, og i 2011 ble det første spadestikket tatt på tomten som var avsatt til et nytt bygg for Den Røde Skolen. Nybygget stod klart til bruk i januar 2013. Det nye skolebygget har en bygningsdel som er rødmalt i likhet med det gamle bygget som dannet grunnlaget for skolenavnet.
I 2014 varslet Skien kommune økonomiske innstramminger som ville medføre oppsigelse av hver fjerde lærer ved Den Røde Skolen.
Morten Nyhus
Morten Nyhus har skrevet flere skue- og hørespill, blant annet for Det kongelige teater i København, Danmarks Radio og NRKs Radioteatret. I 1996 utgav han bildeboka Høna, villdyra og den tykke månen. Han har også vært tilknyttet den danske billedkunstnergruppa Cromisterne.
Nyhus deltok i Norsk dramatikkfestival 2008 med stykket «Hvorfor kommer du ikke inn til oss andre». Det handler en sønn som kommer hjem til sine pensjonistforeldre i håp om endelig å løsrive seg. Dessverre blir det totalkollaps i kommunikasjonen, men kjæresten hjelper til i floka.
Morten Nyhus er gift med den danske skulptøren og installasjonskunstneren Lena Søeborg. Han er også storebroren til tegnerne Svein og Egil Nyhus.
Dreamcatcher: Best of Secret Garden
Dreamcatcher: Best of Secret Garden er en samleplate med Secret Garden, utgitt i 2004.
Heddernheim bybanestasjon
Heddernheim er en stasjon på Frankfurts undergrunnsbane.
Miðflokkurin
Miðflokkurin (Mf.) (norsk oversettelse: «Senterpartiet») er et kristenkonservativt politisk parti på Færøyene. Partiet står for en tradisjonell og bibeltro tolkning av kristen etikk. De er sterkt profilert på sin motstand mot selvbestemt abort og likekjønnede ekteskap og sitt ønske om en restriktiv rusmiddelpolitikk.
Miðflokkurin har sitt utspring fra vekkelseskristne miljøer og står sterkest i det færøyske «bibelbeltet» på Norðoyar og Eysturoy. Partiet ble stiftet i 1991 av utbrytere fra Kristiligi Fólkaflokkurin, som for en stor del gikk inn i partiet.
Miðflokkurin bruker bokstaven «H» på stemmesedlene. Partiet har to medlemmer av Lagtinget og har som regel sittet i sentrum-høyreregjeringer, men har også sittet i en sentrum-venstreregjering. Partiets leder er lege, predikant og lagtingsmann Jenis av Rana.
Kim Bodnia
Bodnia har også medvirket i flere norske filmer, blant annet Himmelfall, Monstertorsdag, Tomme Tønner og Aurora.
Atle Johan Løvaas
Atle Johan Løvaas (født 2. oktober 1947 i Bergen) er en norsk tidligere fysioterapeut med utdannelse fra Berlin i Tyskland i 1970-årene. Han har også tre år med utdannelse som klassisk akupunktør, og har også studert ved akademiet for tradisjonell kinesisk medisin i Kina. Han har også titulert seg som homøopat og er sterk motstander av vaksiner.
Autentisering
Autentisering (fra gresk αυθεντικός; ekte eller genuin) er handlingen å bekrefte noe eller noen som autentisk, altså ekte eller sann. Å autentisere en gjenstand kan bety å bekrefte dens opprinnelse eller kilde, å autentisere en person kan bety å kontrollere vedkommendes identitet.
Atle Johan Løvaas
I 2004 mistet han sin autorisasjon som fysioterapeut. Dette etter at det i 2002 ble åpnet gransking av hans behandlingspraksis. Dette førte til at han i 2006 ble dømt for kvakksalveri. Saken ble anket til lagmannsretten, hvor Løvaas ble frikjent på samtlige punkter. I 2007 ble begge disse dommene opphevet av Høyesterett fordi det var begått en saksbehandlingsfeil.
Autentisering
Datamaskiner
Innenfor informatikk betyr autentisering å verifisere den digitale identiteten til en avsender som forsøker å kommunisere. Avsenderen kan være en person som bruker en datamaskin, kun en datamaskin eller et program. Kommunikasjonen kan for eksempel være et forsøk på å logge inn på en datamaskin.
Innen utvikling av IT-systemer er autentisering at en bekrefter identiteten til den som i dette tilfellet logger seg inn i signeringstjenesten, og bekrefter identiteten til den som signererer dokumentet elektronisk.
Danaholmen
Danaholmen, også kalt «Den danske lilje» eller «Danmarks lille», er en øy i Danafjorden utenfor Göta älvs munning.
I den eldre Västgötalagen fortelles det om at grensen mellom Sveariket, Danmark og Norge skal ha blitt fastlagt ved et kongemøte på Danaholmen ved Göta älvs munning, der Danmarks, Svearikets og Norges grenser møttes. Danaholmen var en liten øy som ikke hørte til noen av rikene, og ble siden husket som møteplass for høvdinger fra de nordiske landene.
Når det omtalte møtet fant sted er det delte meninger om. Noen vil hevde det fant sted på 1050-tallet mens andre vil hevde at møtet fant sted så tidlig som på 980-tallet.
Økotrim
Økotrim (også kjent som Øre for kroner) er et norsk forbrukerprogram med Steinar Mediaas som gikk på NRK1 fra 1995 til 2000. Serien tok for seg økonomi og var særlig rettet inn mot forbrukerøkonomi. I starten handlet den også mye om emner som aksjesparing, forretninger og børs.
Programmet endret navn fra Øre for kroner til Økotrim i forkant av høstsesongen i 1998. Programmet gjennomgikk samtidig en del endringer og ble mer renskåret som forbrukerprogram enn tidligere.
Programmet ble i snitt sett av 600 000 de første par årene.
De kongelige husholdtropper
De kongelige husholdtropper er militære avdelinger i Samveldet av nasjoner som hører direkte under monarken.
Bakgrunn
I middelalderens Vest-Europa ble de beste soldatene personlige livvakter for monarken og andre medlemmer av det kongelige eller keiserlige hushold. Medlemmer av de kongelige husholdtroppene kalles derfor også gardister. Dette var bakgrunnen for den nyere praksis med å betegne et lands mest fremstående avdelinger som husholdtropper.
Medlemmer av husholdtroppene fulgte monarken for å beskytte ham når han beveget seg offentlig. Som et resultat ble husholdtroppene etterhvert en del av offentlige statsseremonier.
Kolumbiansk mammut
Kolumbiansk mammut (Mammuthus columbi) er et utdødd dyr i gruppen mammuter. Den levde i det meste av dagens USA og Mexico. Den var 4 meter opp til skuldrene og veide rundt 10 tonn. Dette gjorde den til en av de største mammutartene. Det siste funnet av arten var ca 11 500 år gammelt.
Arten har vist seg å være et eksempel på en hybridart, med omtrent like stort genetisk bidrag fra foreldreartene ullhåret mammut og steppemammut.
Egebergslottet
Egebergslottet i Akersveien 24 F, i strøket Gamle Aker i Oslo, var hovedbygning på Egebergløkken. Det er ikke et slott i egentlig forstand, men et palé.
Forretningsmannen Westye Egeberg (1770–1830) bygde huset «Udsigten» rundt 1800. Sønnen Westye Martinius Egeberg (1805–1898) overtok Egebergløkken. Han var barnløs, og hans brorsønn Einar Westye Egeberg (1851–1940) overtok, rev den gamle hovedbygningen i tre og førte opp Egebergslottet med Halfdan Berle som arkitekt i 1900 (plantegninger stemplet 1899). Egebergslottet skal da ha vært Oslos største enebolig, med 1600 kvadratmeter over to plan.
Egebergslottet ble bygget om til leiligheter på 1930-tallet. Det ble da innredet to boligetasjer i det som opprinnelig var hovedetasjen.
Navnene Egebergslottet og Egebergløkken uttales med k-lyd, slik denne familien Egeberg har gjort.
BNS «Bangabandhu» (F25)
BNS «Bangabandhu» (F25) er en fregatt av Ulsan-klassen som for tiden er i aktiv tjeneste hos den bangladeshiske marinen. Skipet ble bygget i Sør-Korea i 2000 og anses for å være det mest moderne skipet av sin type og klasse i den bangladeshiske marinen. Fregatten har sin hjemmehavn i Chittagong. Den har et mannskap på rundt 186, deriblant 16 offiserer.
BNS «Bangabandhu» er i stand til å både engasjere seg i kamp og utføre en rekke maritime oppgaver i fredstid. Skipet har som hovedoppgave å beskytte, forsvare og overvåke Bangladeshs eksklusive økonomiske sone. Det utfører også ulike oppgaver for å opprettholde lov og orden innenfor Bangladeshs maritime grenser, slik som bekjempelse av maritim terrorisme, miljøforurensning og smugling. I tillegg kan BNS «Bangabandhu» om nødvendig bistå i lete- og redningsaksjoner (eng. search and rescue, SAR) til havs.
Historie
Skipet er oppkalt etter lederen blant grunnleggerne av Bangladesh, Sheikh Mujibur Rahman, som populært blir omtalt med ærestittelen Bangabandhu («Bengals venn»). Kjølen ble strukket 11. mars 1998 ved verftet Daewoo Shipbuilding & Marine Engineering i Sør-Korea, og skipet ble satt inn i tjeneste for den bangladeshiske marinen den 20. juni 2001.
Dashi
Dashi (japansk: だし,出し eller 出汁) er en type kraft som brukes i japansk matlaging. Dashi er en grunnleggende ingrediens og inngår i svært mange matretter som spises i både i det daglige og det mer elegante delen av det japanske kjøkken. Dashi i seg selv er en lite synlig bestanddel i den ferdige matretten, men tilfører smaksmessige dimensjoner til retten som ikke ville vært til stede uten bruk av dashi. Dashi sies å være hjertet i den japanske kokkekunsten på grunn av denne egenskapen.
BNS «Bangabandhu» (F25)
Historie
I mars 2014 ble BNS «Bangabandhu» og BNS «Umar Farooq», etter anmodning fra malaysiske myndigheter, satt inn i letingen etter det savnede passasjerflyet Malaysia Airlines Flight 370 i Bengalbukta.
Dashi
Typer av dashi
Det finnes flere varianter av dashi. Forskjellige versjoner av dashi brukes etter hvilke smak man ønsker å oppnå i den ferdige retten eller personlig tilbøyelighet med bakgrunn i smakpreferanser og livstil. Felles for alle typer dashi er at de bruker ingredienser som fremmer umami. Kombu, en type tang, som vokser i havet rundt Hokkaido nord i Japan, er særlig ofte bruk som en av hovedingrediensene.
Tilberedelsesmetode
I motsetning til kraft i det europeiske kjøkken, som lages av ferske ingredienser, men trenger lang tilberedelsestid og påpasselighet fra kokken underveis, kan dashi lages relativ raskt og enkelt, men av ingredienser som har gjennomgått langvarige bearbeidelsesprosesser. Videre, sammenlignet med slik det er vanlig i det europeiske kjøkken, kan ikke dashi stå alene. Der man for eksempel kan sette pris på å drikke en kopp hønsebuljong alene, kan dashi oppleves som uappetittlig å konsumere på denne måten. En vanlig fremgangsmåte for å lage dashi er å la kombu ligge i vann rundt en time. Dette varmes så opp til rundt 60-70 grader. Når det småkoker tilføres andre ingredienser for så å trekken en stund avhengig av ingrediensen. Katsuobushi trenger for eksempel nesten ikke trekketid i det hele tatt, og med en gang den har sunket til bunnen av kasserollen kan dashien siles fra. Niboshi på den andre side trenger å trekke i fem til ti minutter avhengig av hva størrelse og om den har vært bløtet opp på forhånd før den kan siles fra. Generelt anbefales det å prøve seg frem med forskjellige framgangsmåter og oppskrifter for å finne en tilbereding som passer til omstendighetene.
Oppbevaring
Det vanlige er å lage fersk dashi når man skal bruke det i matlaging, men det kan også tas vare på i kjøleskap og fryser ved behov. Avkjølt i kjøleskap kan dashi oppbevares i lukket beholder i 2-3 dager uten særlig merkbar forringelse av smak. I fryser er tette porsjonspakninger best. Dashien kan brukes i opp til tre måneder etter at den er laget.
Pulverdashi
Siden 1970 har pulver-dashi vært tilgengelig. Dette er et granulat, det vil si masse små korn, som blandes ut med vann og varmes for å brukes i stede for hjemmelaget dashi. Mange husholdninger i Japan bruker dette i stede for å lage dashi selv. Allment er dette produktet kalt Dashi-no-moto (dashi ekstrakt).
Gardaland
Gardaland er en stor turistattraksjon som ligger mellom Peschiera og Lazise i Nord-Italia.
Gardaland ligger ved Gardasjøen. Dette er et stort område med masse av aktiviteter. Parken åpnet i 1975, og har ekspandert i størrelse og besøkstall sakte, men sikkert. I 2007 hadde parken 3,4 millioner besøkende. Parken har berg- og dalbaner, «Neptuns paradis», cowboy-salooner, og andre attraksjoner.
Clarion (programmeringsspråk)
Clarion er et utviklingsverktøy og et 4GL objektorientert programmeringsspråk som har fokus på database-applikasjoner. Det har støtte for ISAM, SQL og ADO for tilgang til data, i tillegg til lese-/skrivestøtte for flere typer flat-fil formater som f.eks CSV, og kommunikasjon med relasjonsdatabaser via ODBC.
Bjærangen
Bjærangen er ei grend i Meløy kommune i Nordland. Den ligger i enden av Bjærangfjorden. Fjorden er rik på fisk og Bjærangsdalen er rik på elg. Fjorden er også populær på sommeren da en lakseelv renner ut i Bjærangsfjorden. Fylkesvei 452 går gjennom grenda, og fortsetter til Halsa i sørvest og Engavågen i nordvest.
Bredene Koksijde Classic 2022
Grand Prix de Denain 2022 var et endags sykkelritt i Belgia den 18. mars 2022. Rittet var for mannlige, profesjonelle syklister, og var en del av UCI ProSeries 2022.
Rittet ble vunnet av Pascal Ackermann.
Bob Hoskins
Robert William «Bob» Hoskins (1942–2014) var en britisk skuespiller, best kjent for roller som gangster og i familiefilmer som Hvem lurte Roger Rabbit? (1988) og Hook (1991).
Karriere
Hoskins hadde en mengde ulike jobber før han prøvde seg som skuespiller. Han debuterte på teaterscenen i 1969.
Etter en del småroller på film og TV fikk han 1978 sitt store gjennombrudd i rollen som Arthur Parker i TV-serien Penger fra oven.
Hoskins' rolletolkninger i britiske filmer som Mona Lisa gjorde ham til en kritikerfavoritt, og han ble Oscarnominert for sin rolle som sjåfør for den luksusprostituerte Mona Lisa i 1986. Han fikk BAFTA-prisen, og vant også en pris på filmfestivalen i Cannes. Hoskins gjorde senere komiske roller i Terry Gilliams Brazil, i Super Mario Bros og i Mrs. Henderson presenterer; den sistnevnte rollen ble han senere Golden Globe-nominert for i kategorien «beste mannlige birolle».
Sent på 1980-tallet og tidlig på 1990-tallet medvirket han i reklamer for selskapene British Gas og British Telecom.
Runer
Rune (fra det norrøne rún, som betyr «hemmelighet») kan ha en rekke betydninger, men brukes oftest om flere beslektede typer skriftsystem som ble brukt i de germanske områdene fra tiden like etter vår tidsregning og frem til omkring reformasjonen – og enkelte isolerte steder helt frem til 1800-tallet.
Ordet har fra gammelt av også hatt en rekke andre betydninger. I sagalitteraturen finner vi ordet brukt som betegnelse på en sang, et trylleformular, et magisk symbol, et mysterium og en hemmelig kunnskap. På to runesteiner fra Noleby og Sparlöse i Västergötland fra rundt år 800 kalles runer for reginkunnr, maktenes kunnen. Ordet kjennes ellers bare fra en strofe i Håvamål.
Betydninger av ordet «rune»
I en norrøn ordbok vil man finne følgende betydninger av ordet «rune»:
Debatten mellom disse to synene har vært pågående blant runologene. Sistnevnte synspunkt, at man ikke ut fra sagalitteraturen kan slå fast at runene primært har oppstått ut fra religiøse eller kultiske behov, ble fremsatt av den danske professor Anders Bæksted på 1950-tallet. Han hevdet også at man må lete andre steder etter motivasjonen som lå bak runenes opprinnelse, og påpeker at en voksende økonomisk utvikling og en økende administrativ kompleksitet nødvendiggjorde et skriftspråk. Han mente det var dette som var årsaken til runenes opprinnelse, og at den religiøse og kultiske bruken var sekundær til disse pragmatiske behovene. Dette synet har vunnet stort gehør i fagmiljøene, og har i stor grad vært det rådende det siste halve århundret.
Runene som skriftspråk
En av de eldste runeinnskriftene, og trolig den eldste kjente i Norge, ble funnet på en spydspiss fra Øvre Stabu på Toten. Innskriften lyder raunijaR («utfordrer», «reyner»), og stammer fra om lag 200 e.Kr. Mange runeinnskrifter er bevart fordi de ble risset og hogd i runesteiner.
De eldste runeinnskriftene ble skrevet med den eldre runerekken, som inneholdt 24 tegn og gikk ut av bruk før vikingtiden. I synkopetiden (500-700/800) ble runerekken forenklet, både i form og omfang. Tegnene ble forenklet slik at ingen tegn hadde mer enn én loddrett strek, og antall tegn ble redusert til 16. De yngre runene, vikingtids- og middelalderrunene, varierte fra sted til sted, men man kan snakke om et særskilt norsk runealfabet i middelalderen. Runerekka ble også kalt fuþark.
Med kristendommen kom det latinske alfabetet etter vikingtiden, men runer ble fremdeles brukt i flere hundre år. Til kongelige og kirkelige skriv brukte man det latinske alfabetet, mens runer ble brukt til hverdagslige skriv, for eksempel merkelapper på reisegods og korte meldinger. Samtidig ble runealfabetet utvidet med tegn som var i samsvar med de latinske.
Etter om lag 1400 gikk runene ut av daglig bruk unntatt på Island og Gotland, men kunnskapen om dem besto. På 1200-tallet opplevde runene en mindre renessanse i Danmark, og Skånske Lov ble dermed skrevet på runer i perioden mellom 1202 og 1216, og påvirket det eldste danske skriftspråket. (Jyske Lov kom først i 1241.) Skånske Lov gjaldt Skånelandene, dvs Skåne, Halland, Blekinge og Bornholm. På Island praktiserte man runemagi langt innpå 1600-tallet; og samene fortsatte til innpå 1700-tallet. Basert på bøker trykt etter 1550, begynte folk å skrive «moderne» runeinnskrifter. Også bruken av runetegn blandet med latinske bokstaver i en lokal tradisjon i Dalarna i Sverige, synes å være en del av denne lærde, bokbaserte bruken.
Enkelte runetegn har også blitt brukt sammen med latinske, for eksempel ble m-runen maðr (= mann) ofte brukt som forkortelse for ordet «mann» midt inne i tekster som ellers er skrevet med blekk på pergament. Den islandske bokstaven þ er et runetegn som har blitt tilpasset det latinske alfabetet.
Trolldomsruner
Alt i antikken mente man at det opprinnelig fantes et urspråk med skrifttegn direkte fra naturen. Adam kunne dermed lese dyrenes «merker» da han ga dem navn, det skrevne ordet Gud hadde etterlatt i verden, Guds signatur i skapelsen. Men djevelen hadde også satt sine merker. Krefter i naturen påvirket menneskene, men kunne også brukes av menneskene selv, bare de fant ut hvordan. De eldste islandske lovbøkene rommer derfor forbud mot å mane frem djevelen. Til Gud henvendte man seg med bønn, til djevelen med «galder» eller «tøveri». Trolldomsruner ble på 1600-tallet ansett som virkemidler innenfor djevelpakt og skademagi. I dokumenter etter den islandske biskopen Brynjólfur Sveinsson listes det opp hvilken effekt ulike trolldomsruner kan ha. Hele seks ulike runer anbefales mot søvnløshet, mens fire anbefales for å slippe at et troll eller en utburd gjør en gal. Én rune hjalp mot mørkredsel, en annen vernet mot å bli gravid, en tredje mot storm til sjøs. En fjerde holdt ljåen skarp, mens én vernet skip mot store fisk, og en annen hjalp mot forfølgelse av en død mann. En trolldomsrune kunne angivelig forvandle en mann til en hund, mens en annen kunne stevne djevelen, Tor og Odin og alle vetter for å oppnå hell og lykke. Noen runer skulle skrives med blod for å virke, og én trolldomsrune for å vinne en jente skulle ristes på en svinemage med eget blod fra venstre brystvorte. Deretter skulle jenten sove på den en hel natt. Enkelte trolldomsruner skulle risses inn i en ost for å virke. På 1600-tallet var det å være i besittelse av trolldomsruner nok til å bli utvist fra riket; å faktisk ha tatt dem i bruk, førte til dødsstraff ved halshugning.
Davit Khutsishvili
Davit Khutsishvili (født 19. oktober 1990) er en georgisk bryter som konkurrerer i fri stil i 74-kilosklassen. Han representerte landet sitt under Sommer-OL 2012 i London, der han ble utslått i kvartfinalen.
Spygatt
Spygattene eller spylegattene er små portåpninger i relingen på større skip og båter.
Navnet gatt er det samme som brukes om fiskens åpning for avfallsstoffer fra fordøyelsen (kloakken).
Årbok for Nordmøre
Årbok for Nordmøre, er en årbok som kommer ut i Kristiansund. Den dekker region- og lokalhistorisk stoff fra Kristiansund og Nordmøre.
Fra 1982 til 1994 ble boka utgitt i fellesskap av Nordmøre Museum og Nordmøre Historielag. Boka var en fortsettelse av Årsskrift for Nordmøre Historielag.
Fra 1995 har Nordmøre Historielag vært alene om utgivelsen av Årbok for Nordmøre, mens Nordmøre Museum har utgitt Årbok for Nordmøre Museum fra 1995 til 2003.
Velikije Luki
Velikije Luki (russisk: Вели́кие Лу́ки), er en by i Pskov oblast i Russland. Den ligger ved den sterkt meaderende elva Lovat, 220 km sørøst for Pskov. Bynavnet kan oversettes som «Store Meandere». Byen er den nest største i Pskov oblast. Innbyggertall: 104 979 (folketelling 2002).
Francis B. Loomis
Francis Butler Loomis (født 27. juli 1861, død 4. august 1948 i San Francisco, California) var en amerikansk avisredaktør, journalist, bibliotekar og politiker.
Velikije Luki
Velikije Luki lufthavn ligger 7 km nordøst for byen..
Francis B. Loomis
Loomis begynte sin karriere som en avismann i hjembyen Marietta, Ohio, som redaktør av Marietta Leader, mens han studerte ved Marietta College. Han tok sin avgangseksamen i 1883. Året etter ble han reporter for New-York Tribune. Fra 1885 til 1887 var han statsbiliotekar i Ohio.
Velikije Luki
Historie
Byen Velikije Luki ble først nevnt i en krønike i 1166. Etter byggingen av en festning i 1211 ble Velikije Luki en strategisk viktig by, som forsvarte veien inn mot Pskov og Novgorod. Den ble innlemmet i Storfyrstedømmet Moskva av Ivan den store i 1478.
Francis B. Loomis
Under administrasjonen til president Benjamin Harrison ble Loomis konsul i Saint-Étienne og deretter i Grenoble, Frankrike, frem til 1893. Fra 1893 til 1896 fortsatte han som journalist som redaktør av Cincinnati Daily Tribune. President William McKinley utnevnte ham til ambassadør i Venezuela i 1897 og i Portugal i 1901.
I 1901 ble han utnevnt til USAs assisterende utenriksminister. Ved John Hays død, var han fungerende utenriksminister fra 1. juli til 18. juli 1905. Der ble han blant annet involvert i reorganiseringen av USAs Røde Kors.
Velikije Luki
Historie
Under andre verdenskrig, i 1941 og 1942, fant det sted intense kamper i området, mellom tyske og sovjetiske styrker. Under slaget om Velikije Luki (sent i 1942) ble en tysk styrke på rundt 7000 omringet i byen, som hadde blitt omgjort til en festning. Etter månedsvis med tunge kamper ble de tyske styrkene endelig utslettet i januar 1943. Som følge av beleiringen ble byen nesten totalt ødelagt.
Francis B. Loomis
Hans oppgaver inkluderte sluttforhandlingene som førte til at USA ble tildelt Panamakanalsonen, arbeide som en spesialambassadør i Frankrike for å motta kroppen til den avdøde revolusjons-generalen John Paul Jones og en reise til Japan under et besøk av USAs flåte der i 1908.
Like før første verdenskrig vendte Loomis tilbake til det private næringsliv som rådgiver i utenlandshandel for Standard Oil Company.
Seldsjukkene
Toghrils etterkommere Alp Arslan (1063–72) og Malik sjah (1072–92) underla videre Syria, Palestina og Lilleasia seldsjukkriket, slik at riket strakk seg fra Bysants i vest til Kina i øst. Da Malik sjah døde i 1092 fragmenterte seldsjukkriket gjennom krangel om rikets fordeling mellom hans bror og etterkommere om fordelingen av riket. Etter rikets fall fortsatte sidelinjer av seldsjukkene å regjere i Kerman (1041–1186), Irak (1118–94) og Syria (1078–1117), samt i Lilleasia til 1299 i form av Rum-sultanatet.
Den siste oversultan av seldsjukkene var Ahmed Sandsjar (1118–57), som regjerte i Khorasan. Ahmed Sanjar ble fanget og holdt i fangenskap av tyrkiske nomader fra 1153 til 1156 og døde året etter. I en kort periode var Toghril 3. sultan over alle seldsjukker unntatt sidelinjen i Lilleasia. I 1194 ble Toghril beseiret i kamp av Ala ad-Din Tekisj, Khoresm-rikets sjah, og riket falt. Etter mongolenes inntog i Lilleasia i 1260-årene ble Lilleasia delt inn i mindre fyrstedømmer; ut av ett av disse kom osmandynastiet til å utvide og erobre de resterende fyrstedømmene, hvorgjennom de etablerte Det osmanske rike.
Seldsjukkene er regnet som forfedre til dagens vesttyrkere, det vil si Tyrkia-tyrkere og aserbajdsjanere. Seldsjukkene og deres etterfølgere, osmanene, spilte en betydelig rolle i middelalderen ved å utgjøre en barriere mellom Europa og mongolske erobrere fra øst i sør, ved å delta i forsvaret av den islamske verden mot korsfarerne fra vest, og ved å erobre brorparten av Det bysantinske riket og Balkan.
Seldsjukkherskere i Kerman 1041 – 1187
Kerman var en nasjon i det sørlige Persia. Det falt i 1187, antagelig erobret av Toğrül III av Stor Seljuk.
Seldsjukkherskere i Syria 1076 – 1117
Sultaner/Emirer av Damaskus: Atabeger av Aleppo:
Claire McCaskill
Claire McCaskill (født 24. juli 1953 i Rolla i Missouri) er en amerikansk politiker for Det demokratiske parti. Hun representerte Missouri i USAs senat fra 2007 til 2019. Ved valget i 2006 vant hun over republikaneren Jim Talent. Hun ble gjenvalgt i 2012, men hun ved valget i 2018 mistet hun plassen til republikaneren Josh Hawley.
3. august 2004 vant McCaskill primærvalget mot den sittende demokratiske guvernøren i Missouri, Bob Holden, men tapte 2. november samme år det egentlige valget mot den republikanske kandidaten Matt Blunt med 47,9 mot 50,8 prosent av stemmene.
Sahavaara
Sahavaara er et lite tettsted i Pajala kommun i Norrbottens län, Sverige. Sahavaara betegnes ofte som Södra Kaunisvaara, da Kaunisvaara og Sahavaara kun er avskilt av ei myr.
Det bygges en ny gruve i Sahavaara. Den planlegges til å ha drift i 2012. Det gir hundrevis av nye ansatte.
Duncan Campbell, 1. Lord Campbell
Duncan Campbell, 1. Lord Campbell (klassisk gælisk: Donnchadh mac Cailein, også kalt Donnchadh na-Adh, engelsk: Duncan the fortunate) av Lochawe (død 1453), var en viktig person i skotsk anliggende i den første halvdel av det femtende århundre. Han var også Justiciar av Argyll. Han var overhode for klanen Campbell i førti år.
Familie
Duncans fødselsdag er ukjent. Han var sønn av Colin Campbell, lord av Argyll (kalt Colin Iongantach, og 'Colin den gode ridder') og Mariota, datter av John Campbell, arving til landene Ardscotnish og Glen Orchy.
Fyret
Fyret er en norsk dokumentarfilm fra 2010 om livet på Store Torungen fyr på Store Torungen utenfor Arendal.
Gullvåg kom til Arendal i 1998 for å være på ungdomsinstitusjonen M/S Torungen. Der møtte han den tidligere rederen, politikeren og institusjonslederen Knut Mørland. Mørland ble ettervert mentoren til Gullvåg, og etter en nesten fatal ulykke flere år senere bestemte Mørland seg å bosette seg i ensomhet på fyret. Med sterke hodesmerter, tinnitus og selvmordstanker bodde han alene i ett år, inntil bestefaren til Gullvåg ringte å ba ham hjelpe barnebarnet som holdt på å ta livet av seg med rus. Gullvåg flyttet ut på fyret og sammen lærer de to seg å leve på ny. Gullvåg med sin ADHD og Mørland med sine hodeskader. Mørland er fyrforvalter, Gullvåg er assistent, og sammen driver de turistvirksomhet på øya for Stiftelsen Torungen fyr, i samarbeid med Aust-Agder Turistforening. Gullvåg titulerer seg som landets eneste fyrpoet, og har gitt ut to diktsamlinger, etter å ha skrevet over 3000 dikt som terapi for sin rusmiddelavhengighet.
Dokumentaren ble sendt på NRK1 i serien «Folk», 29. september 2010 og ble sett av 372 000 seere. Den er også satt opp som visningsfilm på Den norske dokumentarfilmfestivalen i 2011, og nominert for beste dokumentar og publikumsprisen.
Mjølkeslekta
Mjølke (Epilobium) er en planteslekt i mjølkefamilien (tidligere også kalt nattlysfamilien). Det er ca 15 arter i Norge og mellom 150 og 200 på verdensbasis.
GP Industria & Artigianato di Larciano 2022
GP Industria & Artigianato di Larciano 2022 var et endags sykkelritt i Italia den 27. mars 2022. Rittet var for mannlige, profesjonelle syklister, og var en del av UCI ProSeries 2022.
Ormholet
Ormholet er et kort sund på Svalbard som skiller Kükenthaløya og Barentsøya. Det er den sørligste av to passasjer mellom Barentsøya og Spitsbergen med Kükenthaløya liggende som en kork midt i mellom.
De to passasjene, Ormholet og Heleysundet, er de to eneste forbindelsene mellom den indre delen av Storfjorden, Ginevrabotnen, og Olgastretet. Området preges av sterke tidevannsstrømmer, som er rapportert målt opp mot ti knop (18 kilometer i timen) på grunn av de store vannmassene som passerer gjennom de smale sundene.
I østenden av Ormholet ligger den mindre Alekseevøya, samt Ormholmane og noen mindre ubenevnte skjær. Sundet er ikke farbart for større skip.
Nikkei 225
Historie
Nikkei-indeksen nådde sin "all-time high" 29. desember 1989, etter en periode der Japan hadde løftet seg fra å være et land i krise etter andre verdenskrig. Fra 1950 begynte små selskaper og fabrikker å vokse frem, og på 70- og 80-tallet, begynte japansk industri å ta i bruk roboter i større grad enn andre hadde gjort før. Dette skjøt spesielt fart i bilindustrien, og etter hvert teknologiindustrien. Kjente firmaer som Honda, Hitachi og Sony ble store. 29. desember nådde indeksen 38,957.44, før den sluttet dagen på 38 915,87. Optimismen i Japan hadde vært veldig høy i mange år, og nå var den på topp. Det kom et markant fall, og i dag ligger indeksen på rundt 16 000 (september 2014).
Tiden før fallet har blitt kalt «jappetiden».
Astri Jacobsen
Astri Jacobsen (1922–2013) var en norsk skuespillerinne.
Jacobsen scenedebuterte i 1947 på Centralteatret som «Myrrine» i Aristofanes' antikke drama Lysistrata. Hun var etter det en periode ved Trøndelag Teater og ved Nationaltheatret fra 1949 til 1952, og deretter på Oslo Nye Teater til 1961. Hennes teaterroller omfattet blant annet rollen som «Rosalind» i Shakespeares Som dere vil ha det og som «Jessica» i Sartres Skitne hender. Hun spilte i flere operetter og musikaler, blant annet sang hun rollen som «Josefa» i Sommer i Tyrol over 100 ganger.
Skule Waksvik
Skule Waksvik (født 22. desember 1927 i Strinda, død 7. februar 2018 ) var en norsk billedhugger.
Waksvik brukte i hovedsak motiv fra naturen, dyr og kvinner. Mange av hans arbeider ble utført for offentlige rom.
Liv og virke
Han studerte på Kunstskolen i Trondheim (1947), Académie de la Grande Chaumiére i Paris under Leopold Kretz (1947) og Statens kunstakademi i Oslo under Per Palle Storm (1947–1949). Han hadde atelier på Grünerløkka.
Skule Waksvik ble portrettert på tv i 1985, i NRK-programmet En Kunstners Liv (30 minutter). Waksvik ble i oktober 2007 utnevnt til Ridder av St. Olavs Orden. Ordensrådet la vekt på hans omfattende bidrag til utsmykning av det offentlige rom og at han gledet et stort publikum og skapte forståelse for kunstens betydning.
Arbeider
Oslo: Hans produksjon startet tidlig, eksempelvis med «And» (1952), som riktignok er innelåst i Grønland barnehage. To «Sjøløve» (1957) kan sees foran Nasjonalgalleriet og på Veitvet. På Stortorvet finner vi Dyrefontenen, med relieffer på bassengsiden, en hane og to høns på toppen, 1954. Året etter fikk Stortorvet «Hønefontenen», 1955. Nevnes må også den mye omtalte «Gående Gås», 1960, i Gåseparken permanentutstilling på Tøyen, som forsvant i 2004. «Gående Gås» var tatt inn av en vennligsinnet nabo etter ødeleggelse og ble etter kort tid satt tilbake på sin opprinnelige plass. Skulpturen «Elg», 1998, var gitt av den 175-årige Kredittkassen, avduket ved Akerselva, plenen ved krysset Vahls gate, Urtegata og Lakkegata.
Grev Wedels plass er forskjønnet med «Rådyr med Kalv», 1990, og «Hanne på Stranden», 1991.
På Aker Brygge står «Kvinnen på Bryggen», 1991, i sine røde sko. En byste av Knut Hamsun, som skapte en del debatt,ble avduket på småbruket Skultbakken i Vågå i august 2009.
Sørøstlige Østlandet, Sørlandet og Vestlandet:
Nordlige Østlandet:
Trøndelag og Nord-Norge.
Liste over togulykker i Storbritannia
Listen over togulykker i Storbritannia er sortert kronologisk.
Finland under Ski-VM 2023
Finland deltar under Ski-VM 2023 fra 21. februar til 5. mars 2023 i Planica i Slovenia.
Bueskyting under Sommer-OL 2008 – Lagkonkurranse menn
Herrenes lagkonkurranse i bueskyting under Sommer-OL 2008 fant sted fra 9. til 11. august 2008 på Olympic Green Archery Field i Beijing.
MK «Gunnerus»
MK «Gunnerus» var Trondhjem biologiske stasjons forskningsfartøy fra 1920 til 1952 (beslaglagt av den tyske marine under annen verdenskrig). Det var det tredje fartøyet til Det Kongelige Norske Videnskabers Selskab etter sluppen Delphin og M/K «Bios». Fartøyet sto ferdig bygget ved Steinkjer Værft og Slip i desember 1919, og ble døpt «Gunnerus» etter biskop og naturforsker Johan Ernst Gunnerus, kjent som en av stifterne av Det Kongelige Norske Videnskabers Selskab. M/K «Gunnerus» var i drift fra august 1920. Fartøyet var unikt for sin tid ved å være utstyrt med brønn for transport av levende fisk.
Kilder
Sakshaug, E. og Sneli, J.-A (red.) 2000. Trondheimsfjorden. Tapir Forlag, Trondheim, 336 sider.
Svømming under EM i svømmesport 2021 – 200 meter fri menn
200 meter frisvømming menn  er en svømmeøvelse som ble arrangert under Langbane-EM i svømming 2021 i Danube Arena i Budapest, Ungarn. Øvelsen blir svømt den 20. og 21. mai 2021.
Rekorder
Før konkurransen var gjeldende verdens-, europa- og mesterskapsrekord som følger:
Følgende rekord ble satt under konkurransen:
Forsøksheat
Forsøksheatene startet 20. mai kl. 10:00.
Semifinaler
Semifinalene staret 20. mai kl. 18:20.
Finale
Finalen ble avholdt 21. mai kl. 19:28.
Teateråret 1967
Teateråret 1967 er en oversikt over hendelser, verk, fødte og avdøde personer med tilknytning til teater i 1967.
Dødsfall
|| romanforfatter og dramatiker ||align=center|71 ||align=center|1896 || || dramatiker ||align=center|34 ||align=center|1933 ||
teatersjef og regissør ||align=center|71 ||align=center|1896 || lyriker og hørespillforfatter ||align=center|82 ||align=center|1885 ||
Olegk Motsalin
Olegk Motsalin (født 9. april 1986) er en gresk bryter som konkurrerer i fri stil i 74-kilosklassen. Han representerte landet sitt under Sommer-OL 2012 i London, der han ble utslått i andre runde.
Carl Axel Gottlund
Carl Axel Gottlund (født 24. februar 1796 ved byen Lovisa i Strömfors, Finland, død 20. april 1875 i Helsingfors) var en finsk filolog og forfatter.
Han var sønn av Matthias Gottlund, en finsk prest fra Savolax.
Gottlund vokste opp i Juva, og etter et kortere studieopphold ved Akademiet i Åbo, studerte han fra 1816 i Uppsala der han i avhandlingen kan ha vært den første til å antyde opprinnelsen til det som ble det finske nasjonalepos Kalevala. Senere ga han ut Otava (1832), to vitenskapelige bind om finsk litteratur, skrevet på finsk, og ble lektor i finsk språk (1839). Hans Runola kom ut i 1840, med finsk runesang. Rundt 1860 var han også opptatt av arkeologi.
Etter sin første reise til svenske finnetrakter (Dalarna, 1817), dro han i 1821 rundt i Värmland og på Finnskogen, opptatt av å formidle ideen om autonomitet og egenbevissthet for denne spesielle finnekulturen, samt behovet for nye driftsformer, istedenfor svedjebruket. I 1823 ledet han en delegasjon til den svenske kongen, med anmodning om å få etablere et eget sogn for dette området, på tvers av landegrensene, samt et finsk-talende embedsmennsverk. For dette hadde han en disputt med Eilert Sundt, som feilaktig antok at Gottlund talte for en egen finsk stat.